kardosdrur/scandi-wiki huggingface dataset:
Migueli

Miguel Bernardo Bianquetti (født 19. december 1951 i Ceuta, Spanien) er en tidligere spansk fodboldspiller, der spillede som midterforsvarer hos FC Barcelona, hvor han var indehaver af klubrekorden med i alt 548 kampe, hvoraf de 391 var ligakampe. Han er siden blevet overhalet af flere af FC Barcelonas gyldne generation; bl.a. Xavi og Messi.

Med Barcelona vandt han to mesterskaber, fire pokaltitler og to Pokalvindernes Europa Cup-titler. Inden sit ophold i den catalanske storklub havde han desuden startet sin karriere med to sæsoner hos Cádiz CF. To gange, i 1978 og 1985 blev han kåret til Årets fodboldspiller i Spanien.

Landshold 
Migueli spillede i årene mellem 1974 og 1980 32 kampe for Spaniens landshold, hvori han scorede et enkelt mål. Han repræsenterede holdet ved VM i 1978 og EM i 1980.

Titler 
La Liga
 1974 og 1985 med FC Barcelona

Copa del Rey
 1978, 1981, 1983 og 1988 med FC Barcelona

Copa de la Liga
 1983 og 1986 med FC Barcelona

Supercopa de España
 1983 med FC Barcelona

Pokalvindernes Europa Cup
 1979 og 1982 med FC Barcelona

Referencer

Eksterne henvisninger 
 FIFA.com spillerinfo 
 National-football-teams.com spillerinfo
 BDFutbol spillerinfo

Fodboldspillere fra Spanien
Fodboldspillere fra Cádiz CF
Fodboldspillere fra FC Barcelona
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
St. Mary's (Scillyøerne)

St. Mary's  er en ø i øgruppen Isles of Scilly, beliggende 45 km sydvest for Lands End, Cornwall. 
St Mary's er den største af Scillyøerne, med en befolkning på 1.666 (2001). 

Øernes hovedby Hugh Town med 1.068 indbyggere, ligger på en smal landtange, der forbinder halvøen The Garrison med resten af øen. Byens hovedgade er Scillyøernes vigtigste turist og administrationsby. Der er banker, hoteller, pubber og et lille hospital i byen og flere strande. Af seværdigheder er der blandt andet fæstningen Star Castle, (nu hotel) bygget i 1593. Hugh Town blev solgt til indbyggerne i 1949, mens resten af øen tilhører hertugdømmet Cornwall.

St. Mary's færgehavn og havn er placeret ved Hugh Town, hvor færgen Scillonian III og fragtskibet Gry Maritha ligger til. 

Lufthavnen St. Mary's Airport ligger lige uden for Hugh Town. Herfra er der regelmæssige afgange med helikopter til Penzance, og med et 16-sæders fly til St Just, Cornwall.

Landsbyer
Old Town er beliggende syd for Hugh Town og er formodenlig den ældste bebyggelse på øen. Der er en kirke, en kro, to caféer, kolonialhandel og vuggestue. På Old Town Churchs kirkegård, er en del de 335 passagerer og besætningsmedlemmer begravet i en massegrav efter at det tyske passager og fragtskib S/S Schiller den 7. maj 1875 løb på grund øst for øen Bishop Rock. Kun 35 overlevede. Englands tidligere premierminister Harold Wilson, er også begravet her.
Porthloo nord for Hugh Town er et populært turistområde med badestrand, hoteller, pensionater og restauranter. Nær stranden ligger holmene Taylors Island og Newford Island.
Holy Vale er St Mary's mindste landsby med en del sommerhuse til udlejning.
Maypole er et turistområde, der huser øernes enste ridecenter.
Rocky Hill er en lille landsby i midt på øen, som er et turistområde med sommerhuse.
Telegraph på den nordvestlige del er St. Mary's største landsby. Øens eneste golfbane ligger i nærheden.

Eksterne henvisninger 

Isles of Scilly
Dykkehistorisk Selskab

Dykkehistorisk Selskab  er en forening der arbejder på at indsamle og oplyse om dykkehistorie, primært inden for tør-dykning og erhvervsdykning. Foreningens fokus er omkring den nyere del af historien, hvor den kan understøttes af udsagn fra nulevende personer.

Foreningen søger at udbrede kendskabet til dykkehistorie ved foredrag og udstilling samt ekskurtioner til dykkehistoriske steder. Samtidigt arbejdes internationalt for at styrke kendskabet til danmarks rolle i dykningens udvikling.

Foreningen udgiver også et medlemsblad, 'Dykkehistorisk Tidsskrift' der udkommer tre gange årligt. Her i behandles emner der vedrører dykkehistorie.

Ekstern henvisning 

Dykkehistorisk Selskab 

Foreninger fra Danmark
Dykning i Danmark
Hermann Schlegel

Hermann Schlegel (10. juni 1804 i Altenburg – 17. januar 1884) var en tysk zoolog.

Schlegel var søn af en messingsmed. Faderen samlede på sommerfugle, og vakte Hermanns interesse for naturen. Et fund af en musvåge betød, at han blev interesseret i fugle, og kom til at møde Christian Ludwig Brehm. Efter at have arbejdet for faderen i en periode, drog han til Wien og i 1824 overværede Schlegel forelæsninger af Johann Jakob Heckel og Leopold Fitzinger. Et anbefalingsbrev fra Brehm førte til, at han blev ansat ved Naturhistorisches Museum.

Efter et år blev han opfordret til at kontakte Coenraad Jacob Temminck, som var direktør ved det naturhistoriske museum i Leiden og Schlegel begyndte hér som Temmincks assistent, og arbejdede indledningsvis mest med krybdyr. Senere beskæftigede han sig også med andre dyregrupper, og da Temminck døde i 1858, overtog Schlegel jobbet som direktør ved museet.

Eksterne henvisninger 

Zoologer fra Tyskland
Club de Rugby San Roque

Club de Rugby San Roque er en rugbyklub, der blev grundlagt i 1971 i Valencia, da en lærer fra "San Roque public school of Benicalap district" (Valencia) samlede en gruppe elever og dannede et akademi for denne sport. Disse dage er holdet i anden divisionen af "The Valencian Rugby Board" og har et hold i alle lavere disioner.

Blandt sine seneste succeser, er det værd sin at notere oprykningen til første division i 2000 og at de har opnået et juniorhold for "the promotion championship" i sæsonen 2004/05.

I mere end et årti, har klubben fokuseret meget på sine juniorspillere. Organisationen har hentet styrke i Santa María Skolen, Valencia, som er den base, der fastholder alle sine trupper, fra under 6 til Junior.

Eksterner henvisninger 
 Klubbens hjemmeside 

Rugbyklubber i Spanien
Etableret i 1971
Suzlon Energy

Suzlon Energy er en indisk fabrikant af vindmøller til fremstilling af elektrisk energi. Firmaet blev grundlagt i 1995 med kun 20 medarbejdere.

I dag har firmaet over 16.000 medarbejdere i 25 lande – med hovedvægt på USA, Asien, Australien og Europa. Endvidere har firmaet avancerede R&D faciliteter i Belgien, Danmark, Holland og Tyskland.

Markedsledende i Asien – Suzlons markedsandel kombineret med REpower steg til 9,8% i 2010 og hermed verdens 3. største vindmølleproducent.

Historie 
Suzlon blev etableret som tekstilvirksomhed i 1995 med kun 20 medarbejdere af Tulsi R. Tanti, som købte en vindmølle, fordi virksomheden manglede strøm.
 
Det efterfølgende år, blev der indgået en licensaftale med den tyske vindmølleproducent Südwind, der senere gik konkurs, hvorefter Suzlon købte værdierne.

I år 2003 åbnede Suzlon et repræsentationskontor i Kina og i 2004 etablerede Suzlon sit internationale hovedkontor i Danmark.

Fodnoter

Eksterne henvisninger 

 Suzlon's hjemmeside

Etableret i 1995
Virksomheder fra Indien
Vindturbineproducenter
Hieronimo Miani

Hieronimo Miani (født før 1739 – død efter 1746) var en italiensk maler.

Hieronimo Miani var fra Venedig og kom til Danmark sidst i Frederik 4.'s eller først i Christian 6.'s tid. Han gjorde et stort plafondbillede og flere større figurmalerier til Christiansborg og malede Frederik 5. da han var kronprins til hest, hvilket billede han selv stak. Stikket er tarveligt, og efter det at dømme har maleriet også været det. Efter Hendrik Krocks død i 1738 trådte Miani og Louis-Augustin le Clerc i spidsen for "Tegne- og Malerakademiet", som nu fik lokale i Mianis bolig ved Gammelstrand; det talte kun 10-12 "Discentes", blandt disse Johannes Wiedewelt, og nød ved kongelig resolution af 24. august 1740 en subvention på 500 Rdl. Kurant af kongens partikulærkasse. Med disse få skillinger kunne akademiet selvfølgelig ingen vegne komme, og det var da også den rene elendighed, da Nicolai Eigtved greb styret, tre år efter, at Miani med en ham 1745 tilstået kongelig gave af 500 Rdl. K. forlod Danmark og vendte tilbage til Italien. Hans senere skæbne er ubekendt.

Ekstern henvisning 
 

Malere fra Italien
Barokmalere
Personer i Dansk Biografisk Leksikon
Danskere i 1700-tallet
Wetten, dass..?

Wetten, dass..? (på dansk: Skal vi vædde på, at...?) var et tv-show, der blev sendt i de tysktalende områder fra 1981 til 2014, som den mest succesrige udsendelse af sin art i Europa. Showet sendtes på ZDF i Tyskland, ORF i Østrig og SRG SSR i Schweiz.

Showets idemand var Frank Elstner, som også var den første vært, fra 1981 til 1987. Fra 1987 til 2011, med en afbrydelse i 1993, var Thomas Gottschalk studievært; fra oktober 2009 til 2011 var Michelle Hunziker medvært. Efter en voldsom ulykke i december 2010, da den 23-årige deltager Samuel Koch styrtede ned i en "powerjump"-stunt og blev lammet, forlod både Gottschalk og Hunziker showet i 2011.Fra oktober 2012 var Markus Lanz vært. Tv-showet sendtes for sidste gang den 13. december 2014.

Eksterne henvisninger 

  Wetten, dass..?'s hjemmeside

Fodnoter 

Tv-underholdningsprogrammer
Tv i Tyskland
Kultur i Schweiz
Østrigsk kultur
Etableret i 1981
Ophørt i 2014
Pauline Musters

Pauline Musters (26. Februar 1876 i Ossendrecht, Holland – 1. Marts 1895 i New York City) var 58 cm. høj, og er anerkendt af Guinness Rekordbog som den korteste kvinde nogensinde. Hun døde i en alder af 19 af en kombination af lungebetændelse og meningitis.

Kilder 
 Guinness Book of Records 2005 
 TheHumanMarvels.com: Pauline Musters, the Little Princess 

Personer fra Nederlandene
Verdensrekordindehavere
Isens landskabsdannende indflydelse

Glacialmorfologi er læren om isens landskabsdannende indflydelse. Denne påvirkning sker dels i form af indlandsisen, der udgør et større vedvarende isdække på Grønland og i Antarktis, og jøkler, der udgør mindre vedvarende isdækker fx på Island, men først og fremmest i form af gletsjere (istunger), idet disse dels kan presse jordoverfladen op i dannelser (moræner), dels ved deres smeltevandsstrømme kan omforme det under isen og foran isranden liggende landskab, herunder i form af materialeaflejringer.

Gletsjeres landskabsdannende indflydelse 

Gletsjere påvirker som regel landskabet derved, at de danner en såkaldt "glacial serie" kendetegnet ved, at jorden under isen til dels høvles af og føres med isen, hvorved der dannes en lavning (bundmoræne), en randmoræne foran isranden, hvor det afhøvlede materiale aflejres som et højdedrag, sidemoræner langs gletsjerens sider, hvor tilsvarende materialeaflejring kan ske, samt dannelsen af en såkaldt smeltevandsslette foran isranden, hvor sorteret materiale, der ikke holdes tilbage i randmorænen, aflejres i en meget lav kegleform i alle retninger.

Under isen kan dannes drumlinbakker, kamebakker og åse.

Når isen afsmelter, kan særligt modstandsdygtige tilbageblevne isklumper bevirke dannelsen af dødishuller, idet isklumpen beskærmer et areal mod at modtage aflejringer. Når isklumpen langt om længe bortsmelter, vil den efterlade et "dødishul", en lavning i terrænet.

Eksterne henvisninger 

 Kaj Hansen: "Morfologisk-geologiske studier i Nordøstsjælland" (Geografisk Tidsskrift, Bind 81; 1981)
 C. A. M. King: "Some comments on the glacial geomorphology of the Viborg area of Jutland, Denmark" (Geografisk Tidsskrift, Bind 74; 1975) (engelsk)
 Johannes Krüger: "Landskabsformer i sydlige Sjælland. Studier over glaciallandskabets morfologi, opbygning og dannelse" (Geografisk Tidsskrift, Bind 68; 1969)
 Axel Schou: "Landskabsformerne" (Atlas over Danmark, Bd. 1; 1949) AtlasTekstbind

Glacialmorfologi
Taizhou (Zhejiang)

Taizhou (kinesisk: 台州, pinyin: Tāizhōu) er en by på præfekturniveau i den østlige del af provinsen Zhejiang i Folkerepublikken Kina. Den har et areal på 9,411 km2 og en befolkning på 	5.784.700
mennesker, heraf 	1.537.700 i byområdet. Den grænser til Ningbo i nord, Shaoxing i nordvest, Jinhua i vest, Lishui i sydvest og Wenzhou i syd. Mod øst ligger det Østkinesiske Hav.

Administration 
Bypræfekturet Taizhou administrerer tre distrikter, to byer på amtsniveau og fire amterr.
 Jiaojiang distrikt (椒江区)
 Huangyan distrikt (黄岩区)
 Linhai by (临海市)
 Luqiao distrikt (路桥区)
 Sanmen fylke (三门县)
 Tiantai fylke (天台县)
 Wenling by (温岭市)
 Xianju fylke (仙居县)
 Yuhuan fylke (玉环县)

Eksterne henvisninger 
 Bypræfekturets hjemmeside  (kinesisk)
 China Yuhuan valves 

Bypræfekturer i Zhejiang
Harbinbryggeriet

Harbinbryggeriet, som producerer Harbinøl (kinesisk: 哈尔滨啤酒, pinyin: Hā'ěrbīn Píjiǔ) er et stort kinesisk bryggeri i byen Harbin nord i Folkerepublikken Kina. Det blev grundlagt af harbinrusseren Ulubulevskij i 1900, og dermed er dette Kinas ældste ølbryggeri. 

Harbinbryggeriet har haft stor fremgang i det indenlandske marked og eksporterer desuden flere af sine mærker til de europæiske og nordamerikanske markeder.

Eksterne henvisninger 

 

Etableret i 1900
Bryggerier i Kina
Harbin
Bo Xilai

Bo Xilai (kinesisk: 薄熙来, pinyin: Bó Xīlái; født i Dingxiang i Shanxi juli 1949 i Kina) er en kinesisk politiker. Han var leder af Kinas kommunistiske parti i Chongqing. Fra 2004 til 2007 var han Folkerepublikken Kinas handelsminister.

Han er søn af Bo Yibo, som var medlem af Politbureauet i Det kinesiske kommunistparti. Bo Xilai startede sin karriere som borgmester i havnebyen Dalian. 

Bo Yibo var populær fordi han var kendt for at bekæmpe korruption og ville mindske forskellen mellem rig og fattig. Han blev derfor anset for at være kandidat til i efteråret 2012 at blive medlem af Kinas topledelse, Det kinesiske kommunistpartis politbureaus stående komite og dermed en af Kinas ledere de næste ti år. 

Bo Xilai's karriere stoppede pludseligt da hans højrehånd, politichefen i Chongqing Wang Lijun i februar 2012 opholdt sig 24 timer i USAs ambassade i Chongqing, hvor han angiveligt forsøgte at få politisk asyl. Som følge af det blev Bo fyret som leder af kommunistpartiet i Chongqing i marts 2012.

Den 10. april 2010 mistede hans sit medlemskab af Centralkomiteen for det kinesiske kommunistparti og politbureauet . Ifølge de statskontrollerede kinesiske medier pga. alvorlige overtrædelser af reglerne. Samtidig blev hans kone mistænkt for at have været med til at myrde en britisk forretningsmand.

Kilder

Eksterne henvisninger 

Politikere fra Kina
Lü Zushan

Lü Zushan ( Traditionel kinesisk :吕祖善; Forenklet kinesisk :吕祖善; Hanyu Pinyin : Lǚ Zǔshàn, født i november 1946) er en kinesisk politiker. Siden januar 2003 har han været guvernør for Zhejiang-provinsen, en stilling, der blev bekræftet i 2008. Han er også medlem af 17th Central Committee of the Communist Party of China.

Politikere fra Kina
Erhard Kogsbølle

Erhard Ursin Kogsbølle (18. november 1833 – 19. april 1906) var en dansk brygger. Han var inspektør på Gamle Carlsberg indtil 1881, de sidste år ligeledes partner med J.C. Jacobsen i virksomheden J.C. Jacobsen & Co. Ved siden af sit arbejde på Gl. Carlsberg var Kogsbølle involveret i virksomhederne Bryggeriet Alliance, Kopenhagen Emaillenfarbe og Holtegaards Fabrikker.

Erhard Kogsbølle blev født som tredje barn af Sophie Kogsbølle (f. Brønnum) og Rasmus Kogsbølle, som lillebror til Rickard og Flora. Familien var hjemmehørende i Nordjylland, idet Sophie Brønnum stammede fra Aalborg og Rasmus Kogsbølle fra Nykøbing Mors.

På Carlsberg (1856-1881) 
Kogsbølle blev ansat som inspektør på Carlsberg i 1856, hvor han bl.a. bidrog til dampkogning og kassemalteriets teknologi.

Han blev viet til Magnella Kogsbølle i 1863, og brylluppet blev holdt af J.C. Jacobsen.

Allerede i 1865 meddelte J.C. Jacobsen til sin søn Carl Jacobsen, at Kogsbølle burde gøres til bestyrer og eventuelt kompagnon i tilfælde af J.C. Jacobsens bortgang forud for færddiggørelsen af Carl Jacobsens uddannelse. Ligeledes fremhævede J.C. Jacobsen, at han så det som sin opgave at hjælpe Kogsbølle i vej som selvstændig.

I 1871 indtrådte Kogsbølle som kompagnon, og virksomheden ændrede navn til J.C. Jacobsen & Co.. Dette forhold bestod indtil Kogsbølles fratræden i 1881. Carlsberghus (dengang Faxehuus) blev i 1875-76 opført som bolig til familien Kogsbølle, som flyttede hertil fra deres hidtige bopæl på bryggeriet.

Fra 1876 til sin død i 1906 var Kogsbølle også tilforordnet Carlsberg Laboratoriums bestyrelse.

I midten af 1870'erne blev der fra England indført en emaljefarve, som gjorde sig vel på fugtige vægge, hvilket indførtes på først Ny Carlsberg og siden på Gl. Carlsberg. Kogsbølle grundlagde fabrikken Kopenhagener Emaillefarbe og solgte produktet til bl.a. tyske bryggerier.

Kogsbølle fratrådte Carlsberg ved udgangen af regnskabsåret 1880/1881 den 30. september 1881 og blev erstattet som inspektør af S.A. van der Aa Kühle, hvorefter virksomheden skiftede navn tilbage til blot J.C. Jacobsen.

Erhard Kogsbølle var også partner i Bryggeriet Alliance, som indgik i De forenede Bryggerier i 1891.

På Holtegaard (1882-1906) 
Efter at have forladt Carlsberg drog Kogsbølle på et års rejse med sin hustru og i 1882 købte han Holtegaard. Han grundlagde i 1887 bryggeriet Holtegaards Fabriker på Kohavevej i Vedbæk og drev dette indtil sin død i 1906.

I tv-serien Bryggeren spilles Kogsbølle af Kurt Ravn.

Noter

Kilder 
 Emil Christian Hansen, "Erhard Kogsbølle, Et Bidrag til den danske Ølindustris Historie", Bryggeritidende 9. årgang, nr. 5, maj 1906.

Bryggere fra Danmark
Carlsberg
Danskere i 1800-tallet
Yanjing Beer

Yanjing Beer (燕京啤酒 Yànjīng Píjiǔ) er det engelske navn på et ølmærke og bryggeri i distriktet Shunyi i Beijing i Kina. Det anses som Folkerepublikken Kinas «nationale bryggeri» og det eksporteres til en række land.

Øllet blev brygget for første gang i 1980 og er en af hovedsponsorene for Sommer-OL 2008 i Beijing. Navnet kommer fra et tidligere navn for Beijing, det som var i brug fra 200-tallet til 400-tallet før Kristus. 

Bryggeriområdet er (2008) på over 2 220 000 m². Bryggeriet har 20 000 ansatte og er Kinas største. Teknologien er tysk, og der importeres korn fra Canada og Australien på en årsproduktion på over fire millioner ton øl.

Eksterne henvisninger 

 

Virksomheder i Beijing
Shunyi

Etableret i 1980
Bryggerier i Kina
Ølmærker
Shunyi

Shunyi (kinesisk: 顺义区, pinyin: Shùnyì Qū) er et bydistrikt i Folkerepublikken Kinas hovedstad Beijing.

Shunyi ligger i nordøst, udenfor byens centrum. Den har et areal på 1020 km² og har omkring 540.000 innbyggere.

Beijing
Kinas geografi
Bydistrikter
Ma Ying-jeou

Ma Ying-jeou 馬英九 pinyin: Mǎ Yīngjiǔ, Wade-Giles: Ma Ying-chiu (født 13. juli 1950 i Kowloon i Hongkong) er en taiwankinesisk politiker for partiet Kuomintang (KMT), og republikkens præsident. 

I 1998 blev han borgmester for Taipei, og blev genvalgt i 2002. Han blev i dette embed til 2006. Han stilte ikke op til genvalg. Den 16. juli 2005 blev han formand for KMT, men gik af dette job 13. februar 2007. Kort efter erklærte han sit kandidatur til præsidentvalgene for Republikken Kina som skulle finde sted i marts 2008. Han vandt valget med bred margin. Ma Ying-jeou overtog embedet som præsident efter Chen Shui-bian 20. maj 2008. Han vandt præsidentvalget i 2012 med bred margin.

Eksterne henvisninger 

Politikere fra Taiwan
Nuværende statsoverhoveder
Byer på Niue

Dette er en liste over byer på Niue i det sydvestlige Stillehav. Niue er opdelt i 14 landsbyer (kommuner). Hovedstaden, Alofi, består af Alofi nord og Alofi syd. Hver landsby har et landsbysråd, der vælger sin egen formand. Landsbyerne er på samme tid valgkredse. Hver landsby sender en repræsentant til Niues parlamentet.

Tabellen viser landsbyerne med indbyggertal og areal. Disse er de administrative underopdelinger af Niue. Nogle af dem omfatter mindre bebyggelser og landsbyer.

Sammen fungerer landsbyerne Alofi nord og Alofi syd som Niues hovedstad, Alofi (indb. 614). I nedenstående tabel, er landsbyerne, anført i urets rækkefølge.

Referencer 

Niues geografi
Niue
José Antonio Primo de Rivera

José Antonio Primo de Rivera y Sáenz de Heredia, første hertug af Primo de Rivera, tredje markis af Estella (født 20. april 1903, død 20. november 1936) var en spansk sagfører og politiker. Han var grundlægger af det spanske Falangist-parti.

Familie 
José Antonio Primo de Rivera var søn af general Miguel Primo de Rivera, der var Spaniens premierminister og diktator fra 1923 til 1930.

Død 
I marts 1936 blev han arresteret af det republikanske politi og sigtet for ulovlig våbenbesiddelse. Efter udbruddet af den spanske borgerkrig blev han dødsdømt. Henrettelsen fandt sted 20. november 1936 i Alicante. 
    
De spanske fascister har siden betragtet ham som en martyr. Hans dødsdag den 20, november var nærmest en national helligdag i de mange år, hvor Francisco Franco regerede Spanien.

Referencer 

Politikere fra Spanien
Personer fra Madrid
Wenzhou

Wenzhou  (kinesisk skrift: 溫州; pinyin: Wēnzhōu) er en by på præfekturniveau i provinsen Zhejiang ved Kinas kyst til det Østkinesiske Hav. Den har et areal på 11.784 km2 og en befolkning på 7.645.700 mennesker, hvoraf 1.423.600 bor i byen Wenzhou (2007).

Wenzhou kulkraftværk ligger her.

Historie 
Der kan spores bosættelser på stedet tilbage til 2000 år f.Kr. Området blev kaldt kongedømmet Dong'ou i 200-tallet f.Kr..

Havnebyen blev grundlagt i 300-tallet e.Kr. og bar da navnet Yongjia. Under Tang-dynastiet blev den eleveret til præfektur, og i 675 fik den navnet Wenzhou.

I 1876 blev byen åbnet for udenrigshandel. I 1800-tallet udviklede den sig til en vigtig havn for kinesisk teeksport. Under 2. kinesisk-japanske krig var Wenzhou en af de få havne, som ikke blev okkuperet af japanerne, og byen havde da stor betydning for den kinesiske side. Efter krigen var den i tilbagegang, til kysthandelen begyndte at vokse fra ca. 1955. Den er senere vokset til stor velstand.

Wenzhou er også hjemby for mange handlende kinesere i USA og Europa.

Administration 
Bypræfekturet Wenzhou administrerer tre distrikter, to byer på amtsniveau og seks amter.

{|
|-

Myndigheder
Den lokale leder i Kinas kommunistiske parti er Chen Weijun. Borgmester er Yao Gaoyuan , pr. 2021.

Trafik 
Kinas rigsvej 104 løber gennem præfekturet. Den begynder i Beijing, løber mod syd via Dezhou til Jinan, Xuzhou, Nanjing, Hangzhou, Wenzhou og ender i Fuzhou.

Kinas rigsvej 330 løber mod nordvest fra Wenzhou i Zhejiang til Shouchang i Jiande i samme provins.

Bypræfekturer i Zhejiang
Zhoushan

Zhoushan (kinesisk skrift: 舟山; pinyin: Zhōushān) er et bypræfektur i provinsen Zhejiang i det østlige Kina, som omfatter Zhoushanøerne ud for provinsens nordøstlige kyst. Det centrale Zhoushan, før kendt som Dinghai, har et areal på 	1.440 km², og 960.000 indbyggere med en tæthed på 667 indb./km² (2007). Bypræfekturet er provinsens mindste, både af areal og indbyggertal.

Administrativ inddeling 
Zhoushans bypræfektur er inddelt i to bydistrikt og to amter.

Zhoushans to bydistrikter havde totalt 715.685 indbyggere i år 2000, på et areal på 1.028 kvadratkilometer.

Zhoushans bypræfektur omfatter ikke kun det centrale Zhoushan men også et antal andre større eller mindre byer. Det centrale Zhoushan er inddelt i fire gadeområder (jiedao) som havde totalt 169.761 indbyggere i år 2000. Andre større steder er Shenjiamen (også kendt som Putuo) med 146.788 indbyggere samme år, og Gaoting (71.863 indbyggere).

Historie 
Zhoushan har længe været et vigtigt handelssted i Kinas søhandel. Under første opiumskrig (1839-1842) blev øen okkuperet af admiral Charles Elliot og blev ikke tilbageleveret før i 1846, da Qing-regeringen havde udbetalt krigsskadeerstatning i følge Nanjingtraktaten.

Trafik 
Kinas rigsvej 329 går gennem området, fra Hangzhou via Shaoxing og Ningbo til Putuo på Zhoushanøerne. Den lange hængebro Xihoumen-broen er en del af vejen , og ligger i bypræfekturet. Den var Kinas længste hængebro da den blev åbnet for trafik i 2007, og indgår i en serie på fem broer som – når de alle er færdige – giver Zhoushanøerne fastlandsforbindelse.

Noter 

Bypræfekturer i Zhejiang